คริสทีอัน ด็อพเพลอร์

คริสทีอัน อันเดรอัส ด็อพเพลอร์ (; 29 พฤศจิกายน ค.ศ. 1803 – 17 มีนาคม ค.ศ. 1853) เป็นนักฟิสิกส์และนักคณิตศาสตร์ชาวออสเตรีย

 ประวัติ 
คริสทีอัน ด็อพเพลอร์ เกิดเมื่อ ค.ศ. 1803 บิดาของเขาเป็นช่างก่ออิฐChristian Doppler -- The Famous People ด็อพเพลอร์ไม่ได้เจริญรอยตามบิดาเนื่องจากเขามีสุขภาพไม่แข็งแรง เขาเรียนปรัชญาที่ซัลทซ์บวร์ค ก่อนจะเรียนต่อด้านฟิสิกส์และคณิตศาสตร์ที่มหาวิทยาลัยเทคโนโลยีเวียนนา หลังเรียนจบ เขาทำงานที่มหาวิทยาลัยเทคนิคในปราก (ปัจจุบันอยู่ในเช็กเกีย) ในปี ค.ศ. 1842 ด็อพเพลอร์ออกหนังสือ On the colored light of the double stars and certain other stars of the heavens ที่พูดถึงปรากฏการณ์ด็อพเพลอร์Christian Doppler -- Biography ซึ่งเขาใช้อธิบายถึงสีของระบบดาวคู่ ต่อมาในปี ค.ศ. 1847 ด็อพเพลอร์ย้ายไปรับตำแหน่งศาสตราจารย์ด้านคณิตศาสตร์ ฟิสิกส์ และกลศาสตร์ที่สถาบันแห่งหนึ่งในราชอาณาจักรฮังการีChristian Johann Doppler -- Encyclopedia.com (ปัจจุบันอยู่ในสโลวาเกีย) สองปีต่อมา เขาก็ย้ายไปเป็นผู้อำนวยการสถาบันฟิสิกส์แห่งมหาวิทยาลัยเวียนนา ที่นั่นเขาได้มีส่วนสำคัญในการหล่อหลอมนักศึกษาคนหนึ่ง ซึ่งก็คือเกรกอร์ เม็นเดิลGregor Mendel (1822-1884) -- DNA Learning Center

คริสทีอัน ด็อพเพลอร์ เสียชีวิตด้วยโรคระบบหายใจ ขณะมีอายุได้ 49 ปี

 อ้างอิง 

 แหล่งข้อมูลอื่น 


หมวดหมู่:ชาวออสเตรีย
หมวดหมู่:ชาวออสเตรีย-ฮังการี
หมวดหมู่:นักฟิสิกส์ชาวออสเตรีย
หมวดหมู่:บุคคลจากซัลทซ์บวร์ค
หมวดหมู่:เสียชีวิตจากโรคระบบทางเดินหายใจ